Munisipale kantoor 'moedswillig beskadig' | Maroela Media
Stuart Diamond, burgemeesterskomiteelid vir bates en fasiliteitebestuur, het gesê dit is die tweede ronde betogings by dié kantoor die afgelope ses maande. Die eerste voorval het op 30 April 2018 plaasgevind.
"Die groep het die veiligheidswagte oorval en die perseel onwettig betree. Hulle het petrol oor buitebande uitgegooi en dit in die gebou aan die brand gesteek," het Diamond verduidelik. "Tydens die vorige betoging is 'n gedeelte van die gebou beskadig. Die deel van die gebou wat verlede keer nie beskadig is nie, is egter gister só beskadig dat dit die fasiliteit onbruikbaar gelaat het."
Volgens die veiligheidswagte, wat getraumatiseerd is ná die voorval, was die mans op soek na die plaaslike wyksraadslid.
"Die moedswillige verwoesting van die stad se bates het nou die norm geword en ons veroordeel die aanval ten sterkste. Die Macassar- munisipale kantoor bied 'n noodsaaklike diens, veral aan die weerlose inwoners wat nou ander munisipale kantore sal moet besoek en sodoende onnodig uitgawes moet aangaan. Niemand trek voordeel uit dié verwoesting nie. Dis moontlik die familie en vriende van dieselfde groep mans wat nou verder benadeel word weens die moedswillige optrede."
Diamond het gesê die veiligheidswagte is nie beseer nie.
Die betoging hou vermoedelik verband met behuisingsgeleenthede. "Ons doen 'n beroep op die gemeenskap om na vore te kom as hulle weet wie verantwoordelik was vir die verwoesting van die gebou. Die misdadigers kan anoniem gerapporteer word by plaaslike polisiestasies of enige wetstoepassingskantoor."
Daar sy saak is af gehandel. Is mos nou ten sterkte veroordeel. Of as daar betogings is, die polisie hou die situasie dop.
Nee wat. Wat af gebrand is is nou verby en julle verloor daardie diens. As daar nie gevolge is nie dan sal alles afgebrand word en niks oor bly soos in 1852. O ja skies dit is mos die missie…
Wat ookal julle (lees inwoners) se probleem was, het julle met hierdie optrede, dit net vererger. Voor hierdie optrede kon geld dalk vir julle probleem bewillig word, maar nou moet geld eers aangewend word om di kantore weer werkbaar te kry.
Verloor verloor situasie…
Dit help baie om net verder te verwoes.
As dit nie so hartseer was nie, sou ek nou kon sit en lekkerkry omdat die mense, wat so sterk voel dat als GRATIS uitgedeel moet word aan sekere groepe, weereens gewys word dat sulke idees nooit sal kan werk nie. Daar gaan 'n stadium kom waar die hardwerkende mense beter af sal wees as hul ook maar net by die huis sit en glad nie werk nie. Salarisverhogings is by baie plekke'n mite, maar die uitgawes raak net meer en meer soos mens vir die 'armes' moet sorg, en hulle brand net af.
Nee wragtig, daar moet nou wet en orde in die land kom. Dis chaos. Hierdie soort optredes is blatante terrorisme. Hierdie terroriste moet in hegtenis geneem word en sonder verhoor aangehou word vir ten minste 6 maande. Wat te erg is, is te erg.